ബാലുശ്ശേരി മിനി സിവില് സ്റ്റേഷന് പ്രവൃത്തി ഉടന് ആരംഭിക്കും സച്ചിന്ദേവ് എംഎല്എ എം.എല്.എ കോഴിക്കോട്: ബാലുശ്ശേരി മിനി സിവില് സ്റ്റേഷന്റെ പ്രവൃത്തി ഉടന് ആരംഭിക്കുമെന്ന് അഡ്വ. കെ.എം സച്ചിന് ദേവ് എം.എല്.എ അറിയിച്ചു. പ്രവൃത്തി ഉദ്ഘാനം ഓണത്തിനു ശേഷം റവന്യൂ വകുപ്പു മന്ത്രി കെ.രാജന് നിര്വ്വഹിക്കും. ബാലുശ്ശേരി പറമ്ബിന്മുകളില് വില്ലേജ് ഓഫീസ് നില്ക്കുന്ന സ്ഥലമുള്പ്പെടെ 72 സെന്്റ് റവന്യൂ ഭൂമിയിലാണ് മിനി സിവില് സ്റ്റേഷന് നിര്മ്മിക്കുക.15 കോടി രൂപയാണ് സര്ക്കാര് ബജറ്റില് ഇതിനായി അനുവദിച്ചത്. പ്രവൃത്തി ആരംഭിക്കുന്നത് വേഗത്തിലാക്കുന്നതിനായി വിവിധ വകുപ്പുകളുടെ യോഗം എം.എല്.എ വിളിച്ചു ചേര്ത്തു. രണ്ട് ബേസ്മെന്്റ് ഫ്ലോറുകള് ഉള്പ്പെടെ ആറ് നിലകളുള്ള കെട്ടിടമാണ് മിനി സിവില് സ്റ്റേഷന് വേണ്ടി നിര്മ്മിക്കുന്നത്. വാടക കെട്ടിടത്തില് പ്രവര്ത്തിക്കുന്ന ഒട്ടുമിക്ക സര്ക്കാര് സ്ഥാപനങ്ങളും മിനി സിവില് സ്റ്റേഷനിലേക്ക് മാറ്റാന് കഴിയും. സബ്ട്രഷറി, എക്സൈസ് ഓഫീസ്, എ.ഇ.ഒ. ഓഫീസ്, സബ് റജിസ്ട്രാര് ഓഫീസ്, കൃഷി ഓഫീസ്, വില്ലേജ് ഓഫീസ് തുടങ്ങിയ ഓഫീസുകളെല്ലാം മിനി സിവില് സ്റ്റേഷനിലേക്ക് മാറും. യോഗത്തില് ബാലുശ്ശേരി ഗ്രാമപഞ്ചായത്ത് പ്രസിഡണ്ട് രൂപലേഖ കൊമ്ബിലാട്, ജില്ലാ പഞ്ചായത്ത് അംഗം പി.പി പ്രേമ, ഗ്രാമ പഞ്ചായത്ത് അംഗം പി.എന് അശോകന്, പൊതുമരാമത്ത് വകുപ്പ് എക്സിക്യൂട്ടീവ് എഞ്ചിനിയര് സിന്ധു ആര്.എ, റിനില് പി.മാത്യു, അസിസ്റ്റന്റ് എഞ്ചിനീയര് സൗമ്യ.എസ്, കൊയിലാണ്ടി എല്.ആര് തഹസില്ദാര് ഷെറീന കെ, തുടങ്ങിയവര് പങ്കെടുത്തു.